# Paula Malia

Paula Malia (Barcelona, 26 de setembre de 1990) és una actriu i cantant catalana.

## Biografia

Va estudiar art dramàtic a l'Escola Superior d'Art Dramàtic Eòlia de Barcelona. A més, estudia a l'Institut del Teatre. Forma part del grup de música The Mamzelles amb Paula Ribó i Bàrbara Mestanza. El grup va saltar a la fama en protagonitzar un anunci sobre reciclatge de la Generalitat de Catalunya.
Va començar la seva carrera en televisió en el programa d'esquetxos esportius Crackòvia, on va imitar diversos personatges d'entre els quals destaca el de Pilar Rubio.
El 2014 va formar part del repartiment de la sèrie de TV3 El crac, escrita, dirigida i protagonitzada per Joel Joan. L'any següent va fer una aparició d'un capítol a la sèrie La Riera, on va interpretar Vanessa.
El 2016 va ser una de les protagonistes de la segona temporada de la sèrie Cites, on va interpretar a Elena, una jove alegre i somiadora sense gaire sort en l'amor. Malia hi va aparèixer en sis episodis tant com a personatge secundari per a les cites del seu company de pis Dídac (Alain Hernández), com amb les seves pròpies amb Berto (Artur Busquets), Quim (David Marcé) i Gerard (Àlex Maruny).
El 2023, es va incorporar a la segona temporada del concurs musical de TV3 Eufòria com a coach d'interpretació. També el 2023 va interpretar el paper d'Emily Webb a l'obra La nostra ciutat (Our Town) al Teatre Lliure.

## Treballs
### Cinema

Informació actualitzada per un bot. Els canvis manuals es perdran quan s'actualitzi!
| Any | Títol | Direcció |
| 2012 | Animals | Marçal Forés |
| 2013 | Los inocentes | |
| 2018 | Cançó per a tu | Oriol Ferrer Ferrer |
| 2019 | Gent que ve i bah | Patrícia Font |
| 2021 | Loco por ella | Dani de la Orden |

### Televisió

Informació actualitzada per un bot. Els canvis manuals es perdran quan s'actualitzi!
| Any | Títol | Direcció |
| 2013–2015 | Crackòvia | Joan Rufas Toni Soler i Guasch |
| 2014–2017 | El crac | Joel Joan i Juvé Héctor Claramunt |
| 2016–2016 | Cites | Pau Freixas Marta Pahissa Patrícia Font Paco Caballero David Selvas i Jansana Carles Torrens Hammudi Al-Rahmoun Font |
| 2019–2019 | Benvinguts a la família | Pau Freixas Paco Caballero Nely Reguera i Massagué Alejandro Marzoa Blasco Begoña Álvarez Rojas |
| 2018–2018 | Si no t'hagués conegut | Kiko Ruiz Claverol |
| 2019–2021 | El vecino | Nacho Vigalondo |
| 2020– | Valeria | Inma Torrente Nely Reguera i Massagué |
| 2021–2021 | L'última nit del karaoke | Pedro B. Abreu Serapi Soler Oriol Pérez Alcaraz |

### Teatre

Informació actualitzada per un bot. Els canvis manuals es perdran quan s'actualitzi!
| Any | Títol | Direcció |
| 2012 | The Experiment | The Mamzelles |
| 2012 | My Sweet Country | |
| 2013 | Orgia | The Mamzelles |
| 2014 | Safari Pitarra | |
| 2015 | Woyzeck caducat | |
| 2015 | Souvenir | |
| 2017 | Mafia | Bàrbara Mestanza Paula Ribó González |
| 2018 | La importància de ser Frank | David Selvas i Jansana |
| 2019 | Jacuzzi | Marc Rosich |
| 2021 | Sota la neu | |

## Referències

* ↑ «CV. Paula Malia». Eòlia. [Consulta: 28 desembre 2016].
* ↑ 008. Actors & Espectacles. «CV. Paula Malia». Arxivat de l'original el 2016-08-18. [Consulta: 28 desembre 2016].
* ↑ «Madridmoniadas». CCMA, 04-06-2014. [Consulta: 28 desembre 2016].
* ↑ «"El gran combat" d"El crac"». CCMA, 07-10-2014. [Consulta: 28 desembre 2016].
* ↑ «TV-3 ya graba más 'Cites'». El Periódico, 02-02-2016 [Consulta: 28 desembre 2016].
* ↑ Callol, Jordi. «Dos joves de l'Alt Empordà entre els 25 aspirants a ser concursants d'Eufòria», 16-01-2023. [Consulta: 18 gener 2023].